ITEL แนวโน้มกำไรปี 64 โตกระโดด! “ฟินันเซียฯ” อัพเป้าใหม่ 5 บ.
ITEL แนวโน้มกำไรปี 64 โตกระโดด! “ฟินันเซียฯ” อัพเป้าใหม่ 5 บ.
ITEL แนวโน้มกำไรปี 64 โตกระโดด! “ฟินันเซียฯ” อัพเป้าใหม่ 5 บ.
12 มี.ค. 2564

บล.ฟินันเซีย ไซรัส ระบุในบทวิเคราะห์ (12 มี.ค.2564) แนะนำซื้อ ITEL ให้ราคาเป้าหมาย 5 บาท โดยปรับเพิ่มกำไรสุทธิปี 2564-2565 ขึ้น โดยปี 2564 คาดเติบโต 40% และกำไรปกติเติบโต 55.8% จากช่วงเดียวกันเมื่อปีก่อน เป็น 257.2 ล้านบาท และปี 2565 ปรับตัวขึ้น 12% จากช่วงเดียวกันเมื่อปีก่อนเป็น 287.9 ล้านบาท จากการปรับเพิ่มรายได้และอัตรากำไรขั้นต้นโดยเฉพาะธุรกิจให้บริการ Data service เพราะการควบรวม TMB กับ TBANK ทำให้บริษัทมีโอกาสได้งานเพิ่มขึ้นจากขนาดของธนาคารที่ใหญ่ขึ้นและเป็นลูกค้าของบริษัทอยู่แล้ว
นอกจากนี้ หลังจากที่โครงการ USO ติดตั้งโครงข่ายแล้วเสร็จ และเริ่มทยอยใช้บริการ Data service จะทำให้Utilization rate เพิ่มจากปัจจุบันที่45-50% ส่งผลดีต่ออัตรากำไรขั้นต้นของบริษัท ณ สิ้นปี 63 นั้น Backlog อยู่ที่ 3.8 พันล้านบาท ประมาณ 1.7 พันล้านบาทจะรับรู้เป็นรายได้ในปี 2564 ขณะที่ผู้บริหารตั้งเป้ารายได้ปี 2564 ที่ 2.8 พันล้านบาท ส่วนต่าง1.0 พันล้านบาทจะมาจากการขยายฐานลูกค้า การเพิ่ม Recurring income (ปี 2563 อยู่ที่ 59% ของรายได้รวม) และธุรกิจใหม่ New S-Curve เช่น Anti-Drone, Social Data &amp; Social Analytics, Security Analytics ที่คาดว่าจะได้เห็นในปีนี้ อย่างไรก็ตาม คาดการณ์รายได้ปีนี้ที่ 2.59 พันล้านบาท โดยมี Backlog รองรับแล้ว 64%
ขณะที่บริษัทอยู่ระหว่างเตรียมตั้งกอง REIT ธุรกิจ Data center ของบริษัทมีรายได้สม่ำเสมอปีละ 85-90 ล้านบาท ไม่เติบโต เพราะอัตราการใช้งานเต็ม 100% แล้ว มีอัตรากำไรขั้นต้น 36-38% บริษัทอยู่ระหว่าง Due diligence ในการจัดตั้งกอง REIT Data Center คาดเห็นความชัดเจนในครึ่งปีหลังของปี 64 การตั้ง REIT เป็นทางเลือกที่ดีในการเพิ่มสภาพคล่องให้บริษัทในการขยายการลงทุน ในกรณีที่วอร์แรนท์ไม่ใช้สิทธิ ทั้งนี้ บริษัทไม่ได้มีปัญหาสภาพคล่อง อัตราส่วน D/E สิ้นปี 2020 อยู่ที่ 2.74 เท่า หากตัดหนี้เงินกู้Project finance ออก D/E จะเป็น 1.91 เท่า ยังอยู่ภายใต้เงื่อนไขสัญญาเงินกู้ที่ D/E ต้องไม่เกิน 2.5 เท่า
ทั้งนี้ ปรับราคาเป้าหมายขึ้นเป็น 5.00 บาท (ไม่รวมวอร์แรนท์) แนะนำซื้อ ปรับราคาเป้าหมายขึ้นเป็น 5.00 บาท อิง PE 20 เท่า คิดเป็น PEG 1.0 (บนสมมติฐานกำไรโตเฉลี่ย 20.1% CAGR ในปี 2021-2023) และใกล้เคียง PE เฉลี่ยย้อนหลังตั้งแต่เข้าตลาดฯปี 2016 ราคาหุ้น ITEL เคยอยู่ที่ระดับ 5-5.70 บาทในปี 2559-2560 ซึ่งเป็นช่วงกำไรโตสูงเฉลี่ย 86% หลังจากนั้นแม้ว่ากำไรจะทำสถิติสูงขึ้นทุกปี แต่อัตราการเติบโตถดถอยลง
โดยคาดว่าปี 2564 กำไรจะกลับมาโตเร่งตัวอีกครั้ง เดิมประเมินราคาเป้าหมาย 3.80 บาทโดยรวม ITEl-W2 ทั้งจำนวน (ใช้สิทธิครั้งสุดท้าย ส.ค. 2021) แต่เนื่องจากวอร์แรนท์ Out-of-the-money จึงนำออกจากการคำนวณ หาก ITEL-W2 ใช้สิทธิ ราคาเป้าหมายใหม่จะ dilute เป็น 4.10 บาท สูงกว่าราคาหุ้นปัจจุบันอยู่ดี ยังคงแนะนำซื้อ นอกจากนี้ ITEL เตรียมออก ITEL-W3 (รอผู้ถือหุ้นอนุมัติ 20 เม.ย. 2564) อัตราส่วน 4 หุ้นเดิม : 1 วอร์แรนท์ XD 9 ก.ย. 2564